Kære kollegaer

Hermed tilbud om deltagelse i Balint-gruppe i AUH Psykiatrien. En Balint-gruppe er en speciel gruppedynamisk supervisionsgruppe, hvor den enkelte deltager kan fremlægge vanskeligheder med sine patienter til gruppedeltagernes refleksioner. Der er tale om patienter i almene behandlingsforløb, modsat patienter i egentlig terapi.

Gruppen fungerer som en slow-open gruppe, hvor man forpligter sig til deltagelse af min. 4 gange ved opstart. Den præcise periode for deltagelse aftales med gruppelederen. Nye kollegaer vil altså fremadrettet have mulighed for at starte i gruppen ved ansættelse, og I bedes derfor være opmærksomme på, at der løbende orienteres om tilbuddet.

**I 1. halvår 2025 vil der være Balint-gruppemøde kl. 13.30 – 15.30 på nedenstående dage:**

Mandagshold:

* Uge 2 d. 6. januar
* Uge 6 d. 3. februar
* Uge 10 d. 3. marts
* Uge 15 d. 7. april
* Uge 20 d. 12. maj
* Uge 25 d. 16. juni

Tirsdagshold:

* Uge 2 d. 7. januar
* Uge 6 d. 4. februar
* Uge 10 d. 4. marts
* Uge 15 d. 8. april
* Uge 20 d. 13. maj
* Uge 25 d. 17. juni

I Balintgrupper er der tid til, at man får muligheden for at lytte og forstå. Tid til at få frie associationer med nye indfald. Og ligesom lægen kan give patienten forståelsen tilbage på en terapeutisk måde, kan gruppelederen give supervisanderne forståelsen tilbage på en terapeutisk måde.

Den tid og det rum, der gives til refleksion, giver en vigtig modvægt mod hverdagens travle liv, hvor mange beslutninger tages på kort tid. I Balintgrupper gives ikke råd, men mulighed for, at deltagerne selv reflekterer og finder løsninger i og med gruppen. En vigtig funktion for gruppelederen er facilitering af refleksion i gruppen. I en Balintgruppe gøres brug af gruppedynamik og gruppeprocesser. Dette fungerer bedst ved grupper der mødes regelmæssigt over længere tid.

I sit forord til 2. udgave af ”The Doctor, his Patient, and the Illness” skrev Balint, at formålet med træningen i grupperne for det første er at lære at lytte til patienten (som modsætning til udspørgen i forbindelse med anammneseoptagelse), for det andet at forstå, og som det tredje at kunne bruge forståelsen og give den tilbage til patienten, så den får en terapeutisk virkning.

Gruppen er et uddannelsestilbud med en forpligtende karakter, dvs. at man ved tilmelding bestræber sig på at komme alle tilmeldte datoer. Man sørger selv for at afhænde evt. vagter eller lave aftaler omkring "kalderen". Der vil ikke blive ydet økonomisk kompensation for fremøde på evt. fridage.

Gruppeleder er Charlotte Freund, som er speciallæge i psykiatri, specialist og supervisor i psykodynamisk psykoterapi.

**Tilmelding via mail til:** charlotte.freund@psykiatrien.rm.dk

Spørgsmål til Charlotte via samme mail.

Med venlig hilsen

Charlotte Freund